Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 153/12/8811	Trebišov, 18.4.2012
EEČ : 2-69-130-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Dňa 04.03.2012 v doobedňajších hodinách vnikol do objektu XXXXX XXXXX, odkiaľ odcudzil za spoluúčasti XXXXX a XXXXX 30 kg železného šrotu, pričom bol prichytený policajtmi Železničnej polície XXXXX, čím spôsobil pre železničnú spoločnosť XXXXX XXXXX, škodu vo výške 9,- €, pričom bol za obdobný čin v predchádzajúcich dvanástich mesiacoch postihnutý blokovou pokutou vo výške 15,- €, č. bloku XXXXX z 08.11.2011, ktorý nadobudol právoplatnosť 08.11.2011.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu Železničnej polície XXXXX sp. zn. XXXXX zo 04.03.2012 bolo začaté trestné stíhanie a súčasne vznesené obvinenie ml. XXXXX za prečin krádeže podľa § 212 ods. 2 písm. f Tr. zák. na tom skutkovom základe, ako je uvedené vo výroku tohto uznesenia.

	Obvinený ml. XXXXX v priebehu  skráteného vyšetrovania ku skutku,  ktorý je mu kladený za vinu, sa v plnom rozsahu doznal. Z výsluchu poškodenej XXXXX, č. l. 10-16 vyplýva, že obvinený vrátil odcudzené veci a z uvedeného dôvodu poškodená strana žiadnu škodu uhradiť nežiada. 

	Obvinený ml. XXXXX zároveň  súhlasil s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovil skúšobnú dobu ml. XXXXX v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného ml. XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove.
Sťažnosť má odkladný účinok	

JUDr. Juraj Bók
prokurátor